REDE - Orania Beweging
REDE is 'n indieptepublikasie vir regdenkende Afrikaners wat oor ons wese, verlede en toekoms lees, besin en debatteer. Die Afrikaner staan voor enorme uitdagings, uitdagings wat die wese en werklikheid van ons bestaan in Afrika raak. 'n Mens sou dit kon beskryf aan die hand van twee denkrigtings, die een is die bestaanskrisis, die ander die bestaansgeleenthede. Ons het die geleentheid om oor ons toekoms en hede te besin, en om dan meer volhoubare oplossings op die tafel te sit, te weeg en te implementeer. As tydskrif van die Orania Beweging en EPOG, is die aard van die denke, soos ook in die tydskrif vervat, meermale op die terrein van die meta-politiek, en veral soos van toepassing op die Afrikaner. REDE is 'n voertuig vir filosowe, ekonome, politici en ander denkers, om hul idees in 'n dampkring van denke in te ploeg, en alhoewel die idees meermaal verskillende perspektiewe en aspekte van die spesifieke tema uitlig en aanraak, is die kruisbestuiwende aard daarvan die uiteinde van 'n sterker en meer robuuste ideologie.